b'\n_START_ARTICLE_\nKustaa Inkala\n_START_PARAGRAPH_\nKustaa Adolf Inkala (21. lokakuuta 1896 Oulu \xe2\x80\x93 23. marraskuuta 1972) oli suomalainen eversti._NEWLINE_Inkala valmistui Kadettikoulusta 1922 sek\xc3\xa4 Sotakorkeakoulusta 1928 (ye-upseeri 1929). H\xc3\xa4n palveli Tampereen rykmentiss\xc3\xa4 nuorempana upseerina, komppanianp\xc3\xa4\xc3\xa4llikk\xc3\xb6n\xc3\xa4 ja aliupseerikoulun johtajana. Salmin rajavartioston komentajan apulaisena h\xc3\xa4n toimi 1928-1936. Kannaksen rajavartioston komentajana ja rajakomendanttina h\xc3\xa4n oli 1936-1940. Talvisodan aikana 8.12.1939 alkaen h\xc3\xa4n komensi JR 11:a eli \xc3\x84ss\xc3\xa4rykmentti\xc3\xa4. Rajavartioston p\xc3\xa4\xc3\xa4llik\xc3\xb6n apulaisena h\xc3\xa4n toimi 1940-1945. Jatkosodan aikana h\xc3\xa4n toimi my\xc3\xb6s Karjalan armeijan esikunnan operatiivisen osaston p\xc3\xa4\xc3\xa4llikk\xc3\xb6n\xc3\xa4. Jatkosodan lopulla h\xc3\xa4n komensi 10.7.1944 alkaen Rajaj\xc3\xa4\xc3\xa4k\xc3\xa4riprikaatia. _NEWLINE_Sodan j\xc3\xa4lkeen Inkala komensi Rajaj\xc3\xa4\xc3\xa4k\xc3\xa4rirykmentti 1:\xc3\xa4 1945-1946. Armeijakunnan esikuntap\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1947. Kotkan sotilaspiiri\xc3\xa4 h\xc3\xa4n komensi 1947-1948 ja Savonlinnan sotilaspiiri\xc3\xa4 1948-1950. Vuodesta 1950 alkaen Inkala toimi Oulun sotilaspiirin johdossa ja siirtyi reserviin 1956._NEWLINE_Ylennykset: v\xc3\xa4nrikki 31.7.1919, luutnantti 16.5.1921, kapteeni 6.12.1925, majuri 6.12.1929, everstiluutnantti 16.5.1937, eversti 31.10.1941.'